19. ”ஆசியாவை நோக்கிய திருப்பம்” ஒட்டுமொத்த பிராந்தியத்தையும் இராணுவமயமாக்கி ஸ்திரம்குலையச் செய்திருப்பதோடு அமெரிக்காவில் இருந்துவரும் பரந்த வளங்களையும் அது வற்றச்செய்து விடும். ஆயினும் ஏராளமான அமெரிக்க மூலோபாய வட்டங்களில் இது போதுமானதல்ல என்று கூறி நிராகரிக்கப்படுகிறது. முன்னாள் சோவியத் மத்திய ஆசியக் குடியரசுகள், ரஷ்யா மற்றும் கிழக்கு ஐரோப்பாவின் வழியாக அமைக்கப்படக் கூடியதும், மத்திய கிழக்கின் ஆதாரவளங்களுக்கும் மற்றும் அமெரிக்க இராணுவத்தின் கருணை அவசியப்படாமல் இருக்கும் மேற்கு ஐரோப்பாவின் சந்தைகளுக்கும் நிலவழிப் பாதைகளையும் புதிய கடல்வழிப் பாதைகளையும் உருவாக்குகின்ற “ஒரே இணைப்பு, ஒரே பாதை” திட்டத்தின் போக்குவரத்து மற்றும் எரிசக்தி வலைப்பின்னல்களுக்கு நிதியாதாரம் அளிப்பதற்கு சீன ஆட்சி வாக்குறுதியளித்திருக்கிறது. இத்தகைய இலட்சியங்களை எட்டுவதென்பது ஏராளமான பெரும் நிச்சயமற்ற அரசியல், நிதி, மற்றும் தொழில்நுட்பக் காரணிகளைச் சார்ந்திருக்கிறது என்றாலும் கூட, அமெரிக்காவைப் பொறுத்தவரை, இவை ஒரு உயிர்வாழ்க்கை அச்சுறுத்தலாக பார்க்கப்படுகின்றன.